د شریعت د استیناف څانګې غړې او د اسلامي ایډیولوژۍ شورا پخوانۍ رییسه قبله ایاز وايي:«په ځينو اسلامي هېوادونو کې دغه ستونزه شته۔ په یو شمېر هېوادونو کې د مذهبي باورونو له‌مخې، په ځینو هېوادونو کې د کلتوري لاملونو پر بنسټ او په نورو هېوادونو کې بیا د فقر له‌مخې۔»

اسلامي امارت تراوسه د دغې غونډې په تړاو څه نه‌دي ویلي۔

په دې غونډه کې د څه باندې ۴۰ اسلامي هېوادونو او د ځینو نړۍوالو سازمانونو استازو ګډون کړی؛ چې په اسلامي هېوادونو کې د ښځو د زده‌کړو پر وړاندې شته ننګونې او همداراز فرصتونه وڅېړي۔

د دغې غونډې په لومړۍ ورځ د اسلامي نړۍ د ټولنې مسوول وویل، دیني عالمان د ښځو د زده‌کړو د حق په برخه کې اجماع لري۔

ټاکل شوې، د دغې غونډې د دویمې ورځې په پای کې د ګډونوالو له لوري یو پرېکړه‌لیک هم صادر شي